ΓΡΑΠΤΗ ΕΡΩΤΗΣΗ E-2995/01

υποβολή: Ria Oomen-Ruijten (PPE-DE), Alexander de Roo (Verts/ALE)και Dorette Corbey (PSE) προς την Επιτροπή

(29 Οκτωβρίου 2001)

Θέμα: Δυνατότητα ευρωπαϊκής ρύθμισης σχετικά με νυκτερινό ωράριο για περιφερειακά αεροδρόμια

Με αφορμή το σχέδιο κρατικής σύμβασης που θα ρυθμίζει την χρησιμοποίηση του πρώην στρατιωτικού αεροδρομίου του Laarbruch για σκοπούς της πολιτικής αεροπορίας, μπορεί η Επιτροπή να αναφέρει: εάν συμφωνεί με τουςπογράφοντες ότι η σύμβαση σχετικά με τον καθορισμό νυκτερινού ωραρίου για το αεροδρόμιο Ζυρίχης- Κloten, η οποία θεωρείται λογική από τον Γερμανό Υπουργό Μεταφορών, κ. Bodewig πρέπει να χρησιμοποιείται ως πρότυπο για την εισαγωγή νυκτερινού ωραρίου σε όλα τα γερμανικά περιφερειακά αεροδρόμια· Εάν όχι, δεν πιστεύει τότε η Επιτροπή ότι θα πρέπει να δοθεί προσοχή στο θέμα αυτό σε ευρωπαϊκό επίπεδο·

Υφίστανται άραγε ευρωπαϊκοί κανόνες σχετικά με διαδρόμους αναμονής πάνω από την επικράτεια χωρών με τις οποίες δεν έχει συναφθεί συμφωνία· Εάν ναι, ποιοι είναι οι κανόνες αυτοί· Εάν όχι, δεν συμφωνεί η Επιτροπή με τουςπογράφοντες ότι το σχέδιο κρατικής σύμβασης πρέπει να αποκλείει αεροπορικούς διαδρόμους και ζώνες που έχουν σημαντικές συνέπειες για την ολλανδική επικράτεια·

Μπορεί η Επιτροπή να αναφέρει επίσης εάν ήταν αποτελεσματικές οι διαδικασίες συμμετοχής στη λήψη των αποφάσεων, βάσει των προβλεπομένων περί εκπονήσεως έκθεσης για τις περιβαλλοντικές επιπτώσεις στην γειτονική ολλανδική περιοχή, και πιο συγκεκριμένα εις ο, τι αφορά τα διατεθέντα δεδομένα και τη συμμετοχή στη λήψη των αποφάσεων·

Απάντηση της κας de Palacio εξ ονόματος της Επιτροπής

(11 Ιανουαρίου 2002)

Η Επιτροπή ενημερώθηκε για την συμφωνία Γερμανίας — Ελβετικής Συνομοσπονδίας σχετικά με τις συνθήκες προσέγγισης του αεροδρομίου της Ζυρίχης. Οι τεχνικές λεπτομέρειες του διαδρόμου προσέγγισης του αεροδρομίου είναι τοπικό ζήτημα και το ενδιαφέρον της Επιτροπής περιορίζεται στο να εξασφαλιστεί η πλήρης συμβατότητα των συμφωνημένων κανόνων όσον αφορά το αεροδρόμιο με την κοινοτική νομοθεσία· ειδικότερα δε, η τήρηση των αρχών της μη εισαγωγής διακρίσεων και της αναλογικότητας. Επιπλέον, η Επιτροπή ενέκρινε, στις 28 Νοεμβρίου 2001, πρόταση οδηγίας σχετικά με την θέσπιση επιχειρησιακών περιορισμών. Επί του παρόντος δενπάρχει κοινοτική νομοθεσία για τηνποχρεωτική παραπομπή εν πτήσει, μολονότι ενδέχεται μελλοντικά να αναπτυχθούν κανόνες για την χρήση του εναέριου χώρου, στα πλαίσια της πρωτοβουλίας της Επιτροπής για τους Ενιαίους Ουρανούς.

Μέχρι στιγμής, η Επιτροπή δεν έχει εξετάσει την σχετική με το αεροδρόμιο της Ζυρίχης συμφωνίαπό το πρίσμα της κοινοτικής νομοθεσίας. Κατά συνέπειαν, η Επιτροπή δεν είναι σε θέση να επιβεβαιώσει την άποψη σύμφωνα με την οποία η εν λόγω συμφωνία μπορεί να θεωρηθεί ως πόλος αναφοράς για ανάλογες περιπτώσεις σε διαφορετικά πλαίσια.

Όσον αφορά την εκτίμηση των περιβαλλοντικών επιπτώσεων, η Επιτροπή είναι ενήμερη των ανησυχιών σχετικά με την ενδεχόμενη ελλιπή συνεκτίμηση των επιπτώσεων για τους κατοίκους των γειτονικών περιοχών στις Κάτω Χώρες, κατά την διαδικασία σχεδιασμού της μετατροπής του στρατιωτικού αεροδρομίου του Laarbruch. Ως εκ τούτου, προβαίνει σε έρευνα ούτως ώστε να εξακριβωθεί ο βαθμός τήρησης των εφαρμοστέων περιβαλλοντικών διατάξεων.